钦定古今图书集成/明伦汇编/氏族典/第113卷 > 崔永
## 钦定古今图书集成/明伦汇编/氏族典/第113卷 > 崔永

按《浙江通志》：“永字彦龄，海盐人。七岁丧父。母韩氏改
适同邑桑慎，为御史，坐事谪海南，携韩从军。永思母
不置，徒步往求之，行次琼州，得焉。会慎殁，力请归母，
所司以配属无放还例，不遣。永恸哭走京师，哀请于
朝，许之。复赴海南迎母归。遭风，永入水负母，母得活。
永竟感寒疾，客死。江西布政使茹大素葬祭之，邮致”
其母归。